

***OPTIMIST RAGLISTA VERSENY***

***DECATHLON KUPA***

***FERTŐ TÓ***

**2018. július 13-15.**

***OPTIMIST RANGLISTA VERSENY***

***DECATHLON KUPA***

***Fertő tó***

***2018 JÚLIUS 13-15***

**Versenykiírás**

**A verseny célja:** Nemzetközi Ifjúsági ranglista verseny (faktorszám: 1.2).

**Hajóosztályok** Optimist.

**Verseny időpontja** 2018. július 13-14-15.

**Rendező:** Fertő tavi vitorlás Szövetség.

**Versenyvezető:** Dávid Júlia

**Versenybíróság elnöke:** Papp Gábor

# Versenybíróság tagjai: Hantó István

# 

**Versenyorvos:**

**Versenyszabályok:** a versenyen a Nemzetközi Vitorlás Szövetség (World Sailing) a „Vitorlázás Versenyszabályai 2017-2020.” (továbbiakban Versenyszabályok) MVSZ 2018. évre érvényes Általános Versenyutasítása és Versenyrendelkezései, az MVSZ Biztonsági Szabályzata, valamint az érintett hajóosztály osztályelőírásai érvényesek

**Részvételi jogosultság:** MVSZ 2018. évi Versenyrendelkezései 1. és 5.a pontja szerint. Az ott megfogalmazott követelményeknek nem megfelelő hajó, ill. versenyző nem nevezhető.

**Nevezés:** Nevezni kizárólag a VIHAR rendszeren keresztül lehet. A nevezési díj befizetésére 2018. július 12-én, este 17:00-21:00 között az FVSZ kikötőben működő versenyirodán van lehetőség.

**Nevezési díj:** 6.000.- Ft/fő.

**Versenyzők tájékoztatása a parton, parti jelzések:** A Versenyvezetőség az FVSZ Ifjúsági házának oldalán elhelyezett Hirdetőtáblán tájékoztatja a versenyzőket. A parti zászlójelzéseket a parton lévő zászlórúdra tűzzük ki. Amennyiben új közlemény kifüggesztésére kerül sor, úgy az FVSZ klubházzal szembeni zászlótartórúdra kikerül az L lobogó.

**Versenyprogram:** A rendezőség 9 (kilenc) futam megrendezést tervezi.

2018. július 13-án, 08:15 órakor edzői értekezlet az FVSZ vitorlás kikötőjében.

Az első futam első előkészítő jelzése július 13-án 09:55 órakor, a további futamok ráindítással, amennyiben a versenyrendezőség más időpontról hirdetményben nem rendelkezik.

Egy nap maximum négy futam rendezhető. Július 15-én 15:00 óra után nem lehet új rajteljárást kezdeni.

**Versenypálya:** A Fertőrákosi-öbölben vagy indokolt esetben a tó Ausztriához tartozó nagy vízfelületén kitűzött pálya a mellékelt pályarajz szerint.

Tervezett futamhossz: 40-60 perc (időjárás függvényében változhat)

**Pályajelek:** Felfújt, narancsszínű műanyag bóják. A rajt- és célvonal telepített. Végeit a Versenyvezetőségi hajó narancs lobogóval ellátott árboca és egy narancs lobogóval ellátott motoros jelöli.

**Hangjelek:** A versenyvezetőség a Versenyszabályokban ● jellel jelölt hangjeleket ~1,5 s-os, rövid kürtjellel, a ○ jellel jelölt hangjeleket ~4 s-os, hosszú kürtjellel jelzi.

**Büntetések:** A 42. szabály betartását a Zsűri az Általános Versenyutasítás P függeléke szerint a vízen ellenőrzi és bünteti.

**Időkorlátozás:** „Célba nem ért”-ként (DNF) értékelik azt az egységet, amelyik az elsőnek célba érő egység után több mint 20 perccel később éri el a célvonalat.

**Rendező és zsűri motorosok:** A versenyrendezésben közreműködő motorosokat RC feliratú, a zsűri motorosokat JURY feliratú lobogóval jelölik.

**Biztonsági előírások:** A verseny alatt folyamatosan, továbbá a ki- és bevitorlázásnál is a mentőmellény viselése kötelező!

**Kísérő motorosok, mentési terv:** Anevezéskor meg kell adni az edzők, csapatvezetők, és kísérőmotorosok nevét, és kísért versenyzőik rajtszámait. Egy kísérő motoros legfeljebb tíz versenyző hajó felügyeletét vállalhatja. A versenyrendezésben nem közreműködő motorosok a rajt-, verseny-, és célterülettől legalább 50m távolságra tartózkodhatnak. Minden edző köteles tájékoztatni a Versenyvezetőséget arról, ha valamely versenyzője feladja a versenyt, vagy valamely más okból elhagyja a versenypálya területét. A verseny mentési tervét az Edzői értekezleten ismertetjük.

**Ellenőrzések:**  Kérjük a résztvevőket, hogy a versenyre a biztonsági előírások betartására felkészített hajókkal érkezzenek.

**Óvások:** Az óvási szándékot a célba futásnál jelezni kell. Az óvási határidő az RRS 61.3 pontja szerint. A napi határidőket a Hirdetőtáblára függesztjük ki.

**Értékelés:** Öt vagy több érvényes futam megrendezése esetén egy futam kiejthető. A versenyen az Optimist ifjúsági és serdülő osztályok együtt rajtolnak és közös eredménylista készül, de a korcsoportok külön kerülnek értékelésre.

**Díjazás:** Osztályonként az I-VI. helyezettek díjazásban részesülnek. Díjkiosztó ünnepségaz utolsó óvási határidő letelte után kb. 1 órával az FVSZ telepén.

**Felelősség kizárása:** A verseny rendezősége nem vállal felelősséget sem a hajók, sem a versenyzők versenyre való alkalmassága tekintetében. Úgyszintén nem vállal felelősséget és szavatosságot a versenyen előforduló balesetek és anyagi károk vonatkozásában. A versenyzők a nevezési díj befizetésével kijelentik, hogy a versenykiírás feltételeit elfogadják, és azoknak megfelelnek.

**Egyebek:** A pénteki és szombati versenynapon az FVSZ meleg vacsorával várja a versenyzőket és edzőiket. A versenyrendezőség térítés nélküli sátorhelyet és tisztálkodási lehetőséget, továbbá gépkocsi parkolót biztosít a Fertő tavi Vitorlás Szövetség telepén kívül. A hely szűke miatt a kerítésen belüli területre kérjük, hogy kizárólag a hajók fel/lepakolásának idejére álljanak be gépkocsival, továbbá az üres utánfutókat is a kerítésen kívül helyezzék el.

További információk miatt hívható: Szilvási Judit +36 30 452 6611.

Versenyrendezőség

**VERSENYPÁLYA**

Szélirány



**➀**

**➁**

**----------® Cél**

**➂------➃**

**---------------® Rajt**

**Bójakerülés sorrendje**:

**Rajt - 1 - 2 – Kapu (3-4) - Cél**